Juba mõned aastad tagasi meisterdasin meie õuele väikese kunstkose, kus vesi vanast vaasist välja purskab ja mööda kivist rada alla vuliseb. Ja nüüd siis viimaks toimus selle äärekividel enneolematu sündmus - Suur Tigude Võidujooks. Alguses märkasin ühte, mõne aja möödudes teist. Veel mõtlesin - huvitav... Mõlemad põrutasid sinna ülesse, vaasi poole. Aga siis ilmus samale  trassile lausa kaks korraga ja nende vahel käis igavesti äge rebimine. Ega siin armu ei antud, roniti teisest lausa üle kui muidu ei saanud. Mõtelda kui vähe inimesed ja teod erinevad. Aga kuskohta nad nii innukalt põrutasid jäi vähe ebaselgeks küll.